น้ำมันโลกร่วงเกือบ$2/ดาวโจนส์บวกเล็กน้อย
หุ้นดาวโจนส์ปิดบวก 82.32 จุด ด้านราคาน้ำมันร่วง1.98 ดอลลาร์ ขณะที่ทองคำ ลง 3.70 ดอลลาร์
30 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดเมื่อวันที่29 มิ.ย. ที่ 31,029.31 จุด เพิ่มขึ้น 82.32 จุด หรือ +0.27%, ดัชนี เอสแอนด์พี 500 ปิดที่ 3,818.83 จุด ลดลง 2.72 จุด หรือ -0.07% และดัชนีแนสแดค ปิดที่ 11,177.89 จุด ลดลง 3.65 จุด หรือ -0.03%บรรยากาศการซื้อขายในตลาดเป็นไปอย่างผันผวน หลังนายเจอโรม พาวเวล ประธานธนาคารกลางสหรัฐ (เฟด) กล่าวในการประชุมประจำปีของธนาคารกลางยุโรป (ECB) ส่งสัญญาณเดินหน้าขึ้นดอกเบี้ยเพื่อสกัดเงินเฟ้อ แม้จะทำให้เศรษฐกิจสหรัฐชะลอตัวลงก็ตามสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม ลดลง 1.98 ดอลลาร์ ปิดที่ 109.78 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม ลดลง 1.72 ดอลลาร์ ปิดที่ 116.26 ดอลลาร์ต่อบาร์เรล หลังสหรัฐเปิดเผยสต็อกน้ำมันเบนซินและน้ำมันกลั่นพุ่งขึ้นในสัปดาห์ที่แล้วสำนักงานสารสนเทศด้านการพลังงานของรัฐบาลสหรัฐ (EIA) เปิดเผยข้อมูลสต็อกน้ำมันประจำสัปดาห์ที่สิ้นสุดวันที่ 24 มิ.ย. โดยระบุว่า สต็อกน้ำมันเบนซินเพิ่มขึ้น 2.6 ล้านบาร์เรล สวนทางกับที่นักวิเคราะห์คาดว่าจะลดลง 452,000 บาร์เรล ขณะที่สต็อกน้ำมันกลั่น ซึ่งรวมถึงฮีตติ้งออยล์และน้ำมันดีเซล เพิ่มขึ้น 2.6 ล้านบาร์เรล สวนทางกับที่นักวิเคราะห์คาดว่าจะลดลง 525,000 บาร์เรลราคาทองคำโคเม็กซ์งวดส่งมอบเดือนสิงหาคม ลดลง 3.70 ดอลลาร์ ปิดที่ 1,817.50s ดอลลาร์ต่อออนซ์